O mandarín u chinés mandarín ye o conchunto de dialectos chineses intelelichibles entre ells que se charran en o norte, centro y sudueste de China. O termin chinés ye, en pinyin, běifānghuà (Tradicional: 北方話 / simplificato: 北方话, "parla d'o norte"). Ye a prencipal forma parlata d'o chinés, con más de 836 millons de fablants. O mandarín ye muit diferent d'os dialectos d'o sud, como o cantonés u o wu, por ixo bi ha muitos lingüistas que s'estiman mas de considerar a o mandarín y a os dialectos d'o sud como luengas diferents. Hue ye a luenga que s'emplega en as escuelas de China, en preferencia d'atros dialectos d'o chinés, como o propio cantonés.